**Az 56. sorszámú Kertészeti szaktechnikus megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 622 01

1.2. Szakképesítés-ráépülés megnevezése*:* Kertészeti szaktechnikus

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség:

2.1.2. Bemeneti kompetenciák: -

2.2. Szakmai előképzettség: 54 621 02 Mezőgazdasági technikus

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga:-

2.9. Az iskolai rendszerű képzésben az összefüggő szakmai gyakorlat időtartama:-

**3. PÁLYATÜKÖR**

**3.1. A szakképesítés-ráépüléssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakörök** |
| 3.1.2. | 3131 | Mezőgazdasági technikus | Agrártechnikus |
| 3.1.3. | Dísznövénytermesztő szaktechnikus |
| 3.1.4. | Gyümölcstermesztési szaktechnikus |
| 3.1.5. | Zöldségtermesztési szaktechnikus |
| 3.1.6. | Kertésztechnikus |
| 3.1.7. | Mezőgazdasági asszisztens |
| 3.1.8. | Mezőgazdasági szaktechnikus |
| 3.1.9. | Zöldségtermesztési szaktechnikus |
| 3.1.10. | Zöldségtermesztő |
| 3.1.11. | Szőlő-, gyümölcstermesztő |

**3.2. A szakképesítés-ráépülés munkaterületének rövid leírása:**

A kertészeti szaktechnikus feladata a kertészeti ágazatokhoz (gyümölcstermesztés, szőlőtermesztés, zöldségtermesztés, dísznövénytermesztés) tartozó termesztési, forgalmazási, műszaki, gazdálkodási és az ehhez kapcsolódó munka- és környezetvédelmi feladatok megtervezése, a munkák elvégzése, a munkafolyamatok irányítása nagy- és kisüzemekben, árutermelő magánvállalkozásokban. Képesnek kell lennie a korszerű termesztéstechnológiai, ökonómiai és műszaki eljárások alkalmazásával a piac elvárásainak megfelelő minőségi termékek gazdaságos előállítására és forgalmazására. E szakmai végzettség birtokosa alkalmas önálló vállalkozás indítására és működtetésére. A képesítés feljogosít középszintű vezetői, irányítói feladatok elvégzésére.

A szakképesítés-ráépüléssel rendelkező képes:

**-** vállalkozást alapítani/működtetni/ megszüntetni,

**-** tervet készíteni, kalkulációt végezni,

**-** támogatást igényelni,

**-** előkészítő tevékenységet végezni, végeztetni,

**-** növényápolást végezni, végeztetni,

**-** eszközöket, gépeket használni, üzemeltetni és karbantartani,

**-** munkavédelmi előírásokat betartani,

**-** technológiai előírások szerint dolgozni, dolgoztatni,

**-** dokumentációkat használni, készíteni, készíttetni,

**-** irányítási, szervezési feladatokat ellátni,

**-** szaporítóanyagot előállítani, előállítatni,

**-** dísznövénytermesztési feladatokat végezni, végeztetni,

**-** gyümölcstermesztési feladatokat végezni, végeztetni,

**-** szőlőtermesztési feladatokat végezni, végeztetni,

**-** zöldségtermesztési feladatokat végezni, végeztetni,

**-** növényvédelmi feladatokat végezni, végeztetni,

**-** növénytermesztési feladatokat végezni, végeztetni,

**-** vetőmag termesztési feladatokat végezni,

**-** értékesítést végezni, végeztetni,

**-** környezetkímélő gazdálkodást folytatni,

**-** munkája során betartani és betartatni a tűzvédelmi és munkavédelmi szabályokat,

**-** gondoskodni a környezetvédelmi szabályok betartásáról.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 621 02 | Mezőgazdasági technikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11058-12 | Gyümölcstermesztés |
| 4.4. | 11059-12 | Szőlőtermesztés (Kertészeti szaktechnikus) |
| 4.5. | 11060-12 | Zöldségtermesztés |
| 4.6. | 11061-12 | Dísznövénytermesztés |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével***.***

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11058-12 | Gyümölcstermesztés | gyakorlati |
| 5.2.4. | 11059-12 | Szőlőtermesztés (Kertészeti szaktechnikus) | gyakorlati |
| 5.2.5. | 11060-12 | Zöldségtermesztés | gyakorlati |
| 5.2.6. | 11061-12 | Dísznövénytermesztés | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Kertészeti technológiai munkafolyamat végzése**

A vizsgafeladat ismertetése: a gyakorlati vizsgán a jelölt időszerű termesztéstechnológiai műveleteket tartalmazó feladatot végez, az általa megismert módon. A feladatok a gyümölcs, szőlő, zöldség és dísznövénytermesztés témaköreiből állnak össze, s ezek közül a vizsgázó egyet húz.

A munkafolyamatnál mind a környezetvédelmi, mind a munka és tűzvédelmi előírásokat be kell tartani.

A vizsgafeladat időtartama: 60 perc

A vizsgafeladat értékelési súlyaránya: 50%

**5.3.2. Központi írásbeli vizsgatevékenység**

A vizsgafeladat megnevezése: **Komplex írásbeli vizsgatevékenység**

A vizsgafeladat ismertetése: összetett írásbeli feladat gyümölcstermesztésből, szőlőtermesztésből, zöldségtermesztésből és dísznövénytermesztésből.

A vizsgafeladat időtartama: 120 perc

A vizsgafeladat értékelési súlyaránya: 20%

**5.3.3. Szóbeli vizsgatevékenység**

A vizsgafeladat megnevezése: **Kertészeti növények termesztése**

A vizsgafeladat ismertetése: a szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok témaköreinek mindegyikét tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 30%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

Egyéni felszerelési jegyzék:

- metszőolló

- szemzőkés

- oltókés

- ültető kanál

- ültető fa

A szakképesítés-ráépüléssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Védőfelszerelések |
| 6.3. | Kézi szerszámok |
| 6.4. | Mérlegek |
| 6.5. | Göngyölegek |
| 6.6. | Erőgépek |
| 6.7. | Talajművelő gépek |
| 6.8. | Mű és szerves-trágyaszóró gépek |
| 6.9. | Öntözőberendezések |
| 6.10. | Növényvédelmi gépek |
| 6.11. | Termesztő berendezések |
| 6.12. | Gyümölcs ültetvény |
| 6.13. | Szőlő ültetvény |
| 6.14. | Irodatechnika |
| 6.15. | Számítógép |
| 6.16. | Munkabiztonsági berendezések |
| 6.17. | Környezetvédelmi berendezések |
| 6.18. | Tangazdaság |
| 6.19. | Egyéni felszerelési jegyzék: metszőolló, szemzőkés, oltókés, ültető kanál, ültető fa |

**7. EGYEBEK**